CELEX: 32013B0568
Language: el
Date: 2013-04-17 00:00:00
Title: 2013/568/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με τη χορήγηση απαλλαγής όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 308/203
            
         
      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   
   της 17ης Απριλίου 2013
   σχετικά με τη χορήγηση απαλλαγής όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011
   (2013/568/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011, που συνοδεύεται από τις απαντήσεις του Κέντρου (1),
            
         
               —
            
            
               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,
            
         
               —
            
            
               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (4), και ιδίως το άρθρο 23,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0082/2013),
            
         
               1.
            
            
               χορηγεί απαλλαγή στον διευθυντή του Ευρωπαϊκού Κέντρου Πρόληψης και Ελέγχου Νόσων όσον αφορά την εκτέλεση του προϋπολογισμού του Κέντρου για το οικονομικό έτος 2011·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
         
      
      
         
            Ο Γενικός Γραμματέας
         
         Klaus WELLE
         
      
   
   
      (1)  ΕΕ C 388 της 15.12.2012, σ. 66.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 298 της 26.10.2012, σ. 1.
   
      (4)  ΕΕ L 142 της 30.4.2004, σ. 1.
   
      (5)  ΕΕ L 357 της 31.12.2002, σ. 72.
   
      
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011,
               
            
                  —
               
               
                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2011, που συνοδεύεται από τις απαντήσεις του Κέντρου (1),
               
            
                  —
               
               
                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),
               
            
                  —
               
               
                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
               
            
                  —
               
               
                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,
               
            
                  —
               
               
                  έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (4), και ιδίως το άρθρο 23,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
               
            
                  —
               
               
                  έχοντας υπόψη το άρθρο 77 και το παράρτημα VI του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0082/2013),
               
            
                  Α.
               
               
                  λαμβάνοντας υπόψη ότι το Ευρωπαϊκό Κέντρο Πρόληψης και Ελέγχου Νόσων («το Κέντρο»), με έδρα στη Στοκχόλμη, ιδρύθηκε με τον κανονισμό (ΕΚ) αριθ. 851/2004,
               
            
                  Β.
               
               
                  λαμβάνοντας υπόψη ότι, στις 10 Μαΐου 2012, το Κοινοβούλιο χορήγησε απαλλαγή στον Διευθυντή του Κέντρου όσον αφορά την εκτέλεση του προϋπολογισμού του για το οικονομικό έτος 2010 (6), στο δε συνοδευτικό ψήφισμα της απόφασης για την απαλλαγή, μεταξύ άλλων:
                  
                              —
                           
                           
                              ζητούσε από το Κέντρο να εφαρμόσει επαρκή μέτρα ώστε να εγγυηθεί τη διαφάνεια των διαδικασιών του για τις προσλήψεις,
                           
                        
                              —
                           
                           
                              εξέφραζε την ανησυχία του διότι το υψηλό ποσοστό μεταφοράς πιστώσεων, σε συνδυασμό με ένα χαμηλό επίπεδο πληρωτέων εξόδων, ήταν υπερβολικό και δεν σεβόταν την αρχή του ετήσιου χαρακτήρα του προϋπολογισμού,
                           
                        
                              —
                           
                           
                              έκρινε ότι το Κέντρο είναι ένας σημαντικός οργανισμός της Ένωσης για την ενίσχυση και ανάπτυξη της επαγρύπνησης της Ευρώπης εναντίον των ασθενειών, για την αξιολόγηση και τη διάδοση πληροφοριών σχετικά με υφιστάμενες και επικείμενες απειλές εναντίον της ανθρώπινης υγείας από μολυσματικές νόσους καθώς και για την ενοποίηση των γνώσεων της Ευρώπης σε θέματα υγείας,
                           
                        
            
                  Γ.
               
               
                  λαμβάνοντας υπόψη ότι το Ελεγκτικό Συνέδριο, στην έκθεσή του σχετικά με τους ετήσιους λογαριασμούς του Κέντρου για το οικονομικό έτος 2011, διατύπωσε επιφυλάξεις όσον αφορά παρατυπίες σε σχέση με τη διαχείριση μιας σύμβασης πλαίσιο που συνήφθη το 2009, εξαιτίας του γεγονότος ότι το Κέντρο τροποποίησε στη συνέχεια τη σύμβαση, με συνέπεια να πραγματοποιηθούν πληρωμές πάνω από το προκαθορισμένο ανώτατο όριο, οι οποίες χαρακτηρίστηκαν παράτυπες ενώ το ποσό τους υπερέβη το όριο σημαντικότητας·
               
            
                  Δ.
               
               
                  λαμβάνοντας υπόψη ότι ο προϋπολογισμός του Κέντρου για το 2011 ανήλθε σε 56 656 000 EUR, έναντι 57 800 000 EUR το 2010, πράγμα που αντιπροσωπεύει μείωση κατά 2 %,
               
            
                  Ε.
               
               
                  λαμβάνοντας υπόψη ότι η συνεισφορά της Ένωσης στον προϋπολογισμό του Κέντρου για το 2011 ανερχόταν σε 55 400 000 EUR,
               
            
         Δημοσιονομική και χρηματοοικονομική διαχείριση
      
      
                  1.
               
               
                  σημειώνει ότι το 2011 ήταν το πρώτο έτος κατά το οποίο το Ελεγκτικό Συνέδριο διατύπωσε επιφυλάξεις για το Κέντρο·
               
            
                  2.
               
               
                  σημειώνει με ανησυχία τις παρατηρήσεις του Ελεγκτικού Συνεδρίου, και ιδίως την παρατήρηση σύμφωνα με την οποία «το Κέντρο συνήψε μια σύμβαση-πλαίσιο (ΣΠ) το 2009 για ανώτατο ποσό ύψους 9 εκατ. EUR, η οποία του επέτρεπε να υπογράφει συγκεκριμένες συμβάσεις με επιλεγμένους προμηθευτές μέχρι το ποσό αυτό. [..] Μεταγενέστερες τροποποιήσεις αύξησαν τις αξίες των εν λόγω συμβάσεων σε 14,9 εκατ. EUR. Οι πληρωμές που είχαν πραγματοποιηθεί έως το τέλος του 2011 ανέρχονταν συνολικά σε 12,2 εκατ. EUR, εκ των οποίων 3,2 εκατ. EUR εντός του 2011. Οι αναλήψεις υποχρεώσεων και οι πληρωμές που υπερέβησαν το ανώτατο όριο των 9 εκατ. EUR το οποίο είχε οριστεί στη σύμβαση-πλαίσιο είναι παράτυπες.»·
               
            
                  3.
               
               
                  λαμβάνει υπόψη ότι, σύμφωνα με το Κέντρο:
                  
                              —
                           
                           
                              η ανακοίνωση που δημοσιεύθηκε σχετικά με τη σύμβαση-πλαίσιο αναφερόταν σε ελάχιστο ποσό 3 000 000 EUR ετησίως, αλλά οι συμβάσεις που υπογράφηκαν δεν δήλωναν κάποια συγκεκριμένη αξία για τις προς ανάθεση συμβάσεις και το άρθρο Ι.1, με τίτλο «Θέμα», σε κάθε υπογραφείσα σύμβαση, όριζε ότι «η υπογραφή της σύμβασης δεν επιβάλλει στο Κέντρο υποχρέωση αγοράς»·
                           
                        
                              —
                           
                           
                              η παροχή υπηρεσιών που ανατίθενται σε τρίτους έχει επιβεβαιωθεί και όλες οι πληρωμές έγιναν σύμφωνα με τις διαδικασίες που ορίζει ο δημοσιονομικός κανονισμός, νομίμως και για υπηρεσίες που παρασχέθηκαν, χωρίς να υπάρξει απώλεια κονδυλίων·
                           
                        
                              —
                           
                           
                              η σύναψη των συμβάσεων πλαίσιο έγινε μετά από διαδικασία ανάθεσης δημόσιων συμβάσεων σύμμορφη προς την ανοικτή διαδικασία που ορίζει ο δημοσιονομικός κανονισμός και σύμφωνα με την εσωτερική διαδικασία του Κέντρου, ώστε να εξασφαλιστεί ο βέλτιστος λόγος κόστους-οφέλους, πραγματικός ανταγωνισμός και διαφάνεια· σημειώνει επίσης ότι δεν προσδιορίζονται μέρη που ενδεχομένως βρέθηκαν σε μειονεκτική θέση είτε κατά τη διαδικασία επιλογής είτε, στη συνέχεια, κατά τη σύναψη των συμβάσεων·
                           
                        
            
                  4.
               
               
                  σημειώνει ότι, όταν το Κέντρο διαπίστωσε την παρατυπία, συμβουλεύθηκε το Ελεγκτικό Συνέδριο περί του πρακτέου και προέβη σε ενέργειες για τη διόρθωση της κατάστασης, συγκεντρώνοντας όλες τις υπηρεσίες ΤΠ και λαμβάνοντας μέτρα για την πρόληψη ενδεχόμενων παρατυπιών στο μέλλον·
               
            
                  5.
               
               
                  υπενθυμίζει ότι ο συνολικός προϋπολογισμός του Κέντρου για το 2011 ανήλθε σε 56 656 000 EUR, από τα οποία 1 256 000 EUR αντιστοιχούσαν σε συνεισφορά των χωρών της Ευρωπαϊκής Ζώνης Ελεύθερων Συναλλαγών·
               
            
                  6.
               
               
                  αναγνωρίζει, με βάση τους ετήσιους λογαριασμούς του 2011, ότι η εκτέλεση του προϋπολογισμού στο τέλος του 2011 είχε βελτιωθεί ελαφρά και είχε φτάσει το 96 %, σε σύγκριση με το 95 % του 2010, όσον αφορά τις αναλήψεις υποχρεώσεων, ποσοστό που αντιστοιχεί σε 54,5 εκατ. EUR·
               
            
         Επιδόσεις
      
      
                  7.
               
               
                  σημειώνει ότι η εκτέλεση του προϋπολογισμού, όσον αφορά τις πιστώσεις πληρωμών, αυξήθηκε κατά 8 % σε σύγκριση με το 2010 και έφτασε το 76 % του συνολικού προϋπολογισμού, έναντι 68 % το 2010· αναγνωρίζει ότι, παρόλο που αυτό συνιστά βελτίωση σε σχέση με το 68 % του 2010, το Κέντρο θα πρέπει να καταβάλει περισσότερες προσπάθειες στον τομέα αυτό·
               
            
         Σύστημα λογιστικής
      
      
                  8.
               
               
                  επισημαίνει ότι, με βάση τους ετήσιους λογαριασμούς, το 2010 ήταν το πρώτο έτος κατά το οποίο το Κέντρο εκτέλεσε τον προϋπολογισμό του για το σύνολο του έτους, χρησιμοποιώντας το σύστημα λογιστικής σε δεδουλευμένη βάση WF (ολοκληρωμένο δημοσιονομικό και λογιστικό σύστημα της Επιτροπής)·
               
            
         Μεταφορά πιστώσεων στο επόμενο έτος
      
      
                  9.
               
               
                  εκφράζει τη σοβαρή ανησυχία του διότι από την έκθεση του Ελεγκτικού Συνεδρίου προκύπτει ότι, όπως συνέβη και το προηγούμενο έτος, το 2011 καταγράφηκε υψηλό ποσοστό μεταφοράς πιστώσεων στο επόμενο έτος· σημειώνει ότι, από τον συνολικό προϋπολογισμό του 2011, πιστώσεις ύψους 11 εκατ. EUR (20 % του συνόλου) μεταφέρθηκαν στο 2012, περιλαμβανομένου του 38 % των πιστώσεων του τίτλου III «επιχειρησιακές δαπάνες»· ζητεί από το Κέντρο να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή, δεδομένου ότι το αυτό επίπεδο μεταφοράς πιστώσεων στο επόμενο έτος, σε συνδυασμό με το χαμηλό επίπεδο των πληρωτέων δαπανών (5,4 εκατ. EUR), παραβιάζει την αρχή του ετήσιου χαρακτήρα του προϋπολογισμού·
               
            
         Επιχορηγήσεις
      
      
                  10.
               
               
                  σημειώνει, με βάση την έκθεση του Ελεγκτικού Συνεδρίου, ότι το 2011 υπεγράφη συμφωνία για ποσό 0,2 εκατ. EUR περισσότερο από τέσσερις μήνες μετά την έναρξη των δραστηριοτήτων· εκφράζει την ικανοποίησή του για τη βελτίωση των διαδικασιών διαχείρισης συμβάσεων που εφαρμόζει το Κέντρο·
               
            
         Συμβάσεις προμηθειών
      
      
                  11.
               
               
                  παρατηρεί, με βάση τους ετήσιους λογαριασμούς, ότι το 2011 η υπηρεσία προμηθειών υποστήριξε 60 ανοικτές διαδικασίες, 59 προσκλήσεις υποβολής προσφορών και 1 υποβολή προτάσεων, καθώς και 46 νέες διαδικασίες διαγωνισμών (συμβάσεις πλαίσιο ΤΠ)· παρατηρεί, ακόμη, ότι ολοκληρώθηκαν 14 διαδικασίες με διαπραγμάτευση αξίας άνω των 25 000 EUR, μεταξύ των οποίων και μία που υπερέβαινε τις 60 000 EUR·
               
            
                  12.
               
               
                  σημειώνει, με βάση την έκθεση του διευθυντή προς την αρμόδια για την απαλλαγή αρχή σχετικά με τα μέτρα που ελήφθησαν στο πλαίσιο των παρατηρήσεων της αρχής για το οικονομικό έτος 2010, ότι, από τις ανοικτές διαδικασίες δημόσιων συμβάσεων, όλες εκτός από 10 ολοκληρώθηκαν επιτυχώς με την ανάθεση μιας ή περισσότερων συμβάσεων, καθώς και ότι, από τις διαδικασίες με διαπραγμάτευση, όλες εκτός από 5 ολοκληρώθηκαν επιτυχώς με την ανάθεση συμβάσεων· καλεί το Κέντρο να παράσχει στην αρμόδια για την απαλλαγή αρχή περισσότερα στοιχεία σχετικά με τις διαδικασίες συμβάσεων·
               
            
         Διαδικασίες πρόσληψης
      
      
                  13.
               
               
                  σημειώνει ότι, με βάση τους ετήσιους λογαριασμούς, ο συνολικός αριθμός έκτακτων υπαλλήλων που εργάζονταν στο Κέντρο στις 31 Δεκεμβρίου 2011 ήταν 177, έναντι 200 θέσεων που προέβλεπε το οργανόγραμμα του 2011· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· παροτρύνει, ως εκ τούτου, την Επιτροπή να προβλέψει για τους οργανισμούς ένα ορισμένο περιθώριο απλούστευσης στο πλαίσιο του άρθρου 110 του κανονισμού υπηρεσιακής κατάστασης·
               
            
                  14.
               
               
                  εκφράζει την ικανοποίησή του για την εφαρμογή, από τον Ιανουάριο του 2012, της αναθεωρημένης εσωτερικής διαδικασίας για τις προσλήψεις·
               
            
                  15.
               
               
                  θεωρεί σημαντικό το ότι το Κέντρο αναθεώρησε τις εσωτερικές διαδικασίες του για τις προσλήψεις και τις διαδικασίες επιλογής προσωπικού για τις οποίες το Ελεγκτικό Συνέδριο είχε επισημάνει ότι επιδέχονται βελτίωση· ενθαρρύνει την αυστηρή εφαρμογή της νέας δέσμης κανόνων και θα παρακολουθήσει περαιτέρω την εφαρμογή·
               
            
                  16.
               
               
                  ζητεί από το Κέντρο πρόσθετες πληροφορίες σχετικά με το ποσοστό κενών θέσεων·
               
            
         Εσωτερικός έλεγχος
      
      
                  17.
               
               
                  παρατηρεί ότι, στο πλαίσιο των εργασιών για την ετήσια έκθεση του 2011, επανεξετάστηκε η εφαρμογή του συστήματος εσωτερικού ελέγχου· επισημαίνει, ειδικότερα, ότι ένα από τα πρότυπα για την αξιολόγηση των δραστηριοτήτων δεν εφαρμόστηκε και άλλα τρία εφαρμόστηκαν μόνο εν μέρει, αλλά ότι όλα τα υπόλοιπα εφαρμόστηκαν, είτε σε μεγάλο βαθμό είτε πλήρως· καλεί το Κέντρο να λάβει ταχέως μέτρα για το θέμα αυτό και να ενημερώσει την αρμόδια για την απαλλαγή αρχή σχετικά με την επιτελεσθείσα πρόοδο·
               
            
                  18.
               
               
                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.
               
            
         (1)  ΕΕ C 388 της 15.12.2012, σ. 66.
      
         (2)  ΕΕ L 248 της 16.9.2002, σ. 1.
      
         (3)  ΕΕ L 298 της 26.10.2012, σ. 1.
      
         (4)  ΕΕ L 142 της 30.4.2004, σ. 1.
      
         (5)  ΕΕ L 357 της 31.12.2002, σ. 72.
      
         (6)  ΕΕ L 286 της 17.10.2012, σ. 184.
      
         (7)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).